**คู่มือสำหรับประชาชน : การนำเรือสำราญและกีฬาเข้ามาในราชอาณาจักรเป็นการชั่วคราว**

**หน่วยงานที่ให้บริการ :** ด่านศุลกากรภูเก็ตกระทรวงการคลัง

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

หลักเกณฑ์
 &ldquo;เรือสำราญและกีฬา&rdquo; หมายถึง เรือที่ใช้สำหรับหาความสำราญหรือเรือที่ใช้เล่นกีฬาโดยเฉพาะ และไม่ได้ใช้เพื่อการค้า การทหาร หรือการค้นคว้าทางวิทยาศาสตร์ เข้ามาในราชอาณาจักรเป็นการชั่วคราว จะได้รับการยกเว้นอากร ตามพระราชกำหนดพิกัดอัตราศุลกากร พ.ศ. 2530 ภาค 4 ประเภทที่ 3 (ค) โดยต้องปฏิบัติดังนี้
 1. จะต้องมารายงานเรือเข้าเช่นเดียวกับเรือทั้งหลายที่มาจากต่างประเทศภายใน 24 ชั่วโมงนับแต่เรือมาถึงท่า พร้อมกับต้องทำรายงานอันถูกต้องตามแบบรายงานเรือเข้า (Ships Inwards Report) (แบบที่ 372) ที่กำหนดไว้ และแสดงใบทะเบียนเรือเพื่อตรวจตามพิธีการรายงานเรือเข้า
 2. ผู้ควบคุมเรือจะต้องยื่นขอปฏิบัติพิธีการศุลกากรเพื่อขอยกเว้นอากร
 2.1) ผู้นำเข้ายื่นเอกสารต่อเจ้าหน้าที่ศุลกากร ณ ด่านศุลกากร
 2.2) เจ้าหน้าที่ศุลกากรตรวจสอบความถูกต้อง พร้อมออกใบขนสินค้าพิเศษ แล้วให้ผู้นำเข้าทำสัญญาประกันและทัณฑ์บนไว้ต่อกรมศุลกากรว่าจะนำเรือสำราญและกีฬาที่นำเข้าชั่วคราว
กลับออกไปนอกราชอาณาจักร และมอบต้นฉบับใบขนสินค้าพิเศษนั้นให้แก่ผู้นำเข้าไว้เป็นหลักฐาน
 2.3) การทำสัญญาประกันและทัณฑ์บนต่อกรมศุลกากรว่าจะนำเรือสำราญและกีฬาที่นำเข้าชั่วคราวกลับออกไปนอกราชอาณาจักร มีหลักเกณฑ์ดังนี้
 2.3.1) การกำหนดระยะเวลาในสัญญาประกัน และการต่ออายุสัญญาประกัน
การทำสัญญาประกันมีกำหนดระยะเวลาไม่เกิน 6เดือน โดยผู้นำเข้าสามารถต่ออายุสัญญาประกันเป็นคราวๆไปตามเงื่อนไขสัญญาประกัน แต่ระยะเวลาในการต่อสัญญาต้องไม่เกินกว่า 6เดือน นับแต่วันที่ครบกำหนดสัญญา
ในครั้งก่อน โดยมีระยะเวลาในการนำเข้าชั่วคราวทั้งสิ้นไม่เกิน 1 ปีนับแต่วันที่นำเข้า ทั้งนี้ หากมีเหตุอันสมควรจะขยายกำหนดระยะเวลาออกไปอีกตามความจำเป็นแก่กรณีก็ได้
 2.3.2) การวางประกันและการค้ำประกัน ให้วางประกันหรือค้ำประกันเป็นเงินสด หรือหนังสือธนาคารค้ำประกัน หรือหนังสือค้ำประกันอย่างอื่นที่เห็นสมควร หรือให้ค้ำประกันด้วยบุคคล ในกรณีผู้นำเข้าไม่มีประวัติ
การกระทำความผิด หรือติด Profile หรือไม่มีเหตุอันควรสงสัยก็ให้ค้ำประกันตนเองได้ การกำหนดเงินประกันให้กำหนดโดยถือตามยอดรวมของราคาบวกค่าภาษีอากรทุกประเภทของเรือสำราญและกีฬา
ที่นำเข้าเป็นวงเงินประกัน โดยให้ปัดเศษขึ้นเป็นเลขกลม
 2.4) เมื่อผู้นำเข้านำเรือสำราญและกีฬาที่นำเข้าชั่วคราวผ่านช่องตรวจ ให้เจ้าหน้าที่ผู้ตรวจปล่อยที่ได้รับมอบหมาย ตรวจสอบหมายเลขทะเบียน ยี่ห้อ รุ่น และสี ของเรือสำราญและกีฬาที่นำเข้าชั่วคราว
นั้นให้ถูกต้องตรงตามใบขนสินค้าพิเศษ ในกรณีมีเหตุอันควรสงสัยหรือติด Profile เจ้าหน้าที่ผู้ตรวจปล่อยที่ได้รับมอบหมายตรวจสอบเรือสำราญและกีฬาที่นำเข้าชั่วคราวนั้นโดยละเอียด
 2.5) ผู้นำเข้าที่นำเรือสำราญและกีฬาเข้ามาในราชอาณาจักรเป็นการชั่วคราว ตามพระราชกำหนดพิกัดอัตราศุลกากร พ.ศ. 2530 ภาค 4 ประเภทที่ 3 (ค) จะต้องนำเรือสำราญและกีฬากลับออกไป
นอกราชอาณาจักรภายในระยะเวลาที่กำหนดไว้ในสัญญาประกันและทัณฑ์บน ในกรณีที่ไม่อาจนำเรือสำราญและกีฬากลับออกไปนอกราชอาณาจักรภายในระยะเวลาที่กำหนดไว้ในสัญญาประกันและทัณฑ์บน
จะต้องยื่นคำร้องขอต่ออายุสัญญาประกันฯ ก่อนครบกำหนดสัญญาประกันฯ โดยสามารถยื่นคำร้องขอต่ออายุสัญญาประกันฯ ได้ที่ด่านศุลกากรทุกแห่งทั่วราชอาณาจักร
 2.6) การนำเรือเข้ามาในราชอาณาจักรเป็นการชั่วคราวและจะนำเรือกลับออกไป แต่นำเรือกลับออกไปไม่ทันภายในเวลาที่กำหนดตามที่ระบุไว้ในสัญญาประกัน โดยไม่มีเจตนาฝ่าฝืนการปฏิบัติตามสัญญาประกันนั้น กรมศุลกากรจะบังคับสัญญาประกันทัณฑ์บนวันละ 1,000 บาท นับจากวันที่ครบกำหนดในสัญญาประกัน ทั้งนี้ ไม่เกิน 10,000 บาท

การจัดเก็บค่าธรรมเนียมตามใบแนบ ศ.3

อัตราค่าธรรมเนียมสำหรับพนักงานไปประจำการก่อนหรือหลังเวลาราชการหรือในวันหยุดเพื่อสะดวกแก่ผู้ค้า

(1) ประจำการพิเศษ ณ ศุลกสถาน กรณีขอเปิดที่ทำการพิเศษ (KNOCK DOOR) รายละ 400 บาท

(2) ประจำการในเรือขาเข้าหรือขาออก

 (ก) เวลาตั้งแต่ 06.00 น. ถึง 18.00 น. ของวันหยุดราชการ ลำละ 500บาท

 (ข) เวลาตั้งแต่ 18.00 น. ถึง 24.00 น. ลำละ 500 บาท

 (ค) เวลาตั้งแต่24.00 น. ถึง 06.00 น. ลำละ500 บาท

 (ง) ถ้าทำการทั้งขาเข้าและขาออกพร้อมกันให้เรียกเก็บค่าธรรมเนียมเพิ่มขึ้นอีกร้อยละ 50 ของอัตราตามที่กำหนดไว้ใน (ก) (ข) หรือ (ค)แล้วแต่กรณี

(3) ประจำการในเรือลำเลียงหรือเรือโป๊ะ ที่โรงพักสินค้าหรือที่ซึ่งได้รับอนุมัติแห่งใดแห่งหนึ่ง

 (ก) เวลาตั้งแต่ 06.00 น. ถึง 18.00 น. ของวันหยุดราชการ ลำละ300บาท

 (ข) เวลาตั้งแต่ 18.00 น. ถึง 24.00 น. ลำละ 300 บาท

 (ค) เวลาตั้งแต่ 24.00 น. ถึง 06.00 น. ลำละ300 บาท

(4) ประจำการ ณ ศุลกสถาน ทำเนียบท่าเรือ โรงพักสินค้า คลังสินค้าทัณฑ์บน หรือที่ซึ่งได้รับอนุมัติแห่งใดแห่งหนึ่งในกรณีตรวจปล่อยของซึ่งนำเข้าหรือส่งออก หรือในกรณีขนของที่ได้ตรวจปล่อยแล้ว

 (ก) เวลาตั้งแต่ 08.00 น. ถึง 16.30 น. ของวันหยุดราชการ ใบขนสินค้าฉบับละ 200 บาท

 (ข) เวลาตั้งแต่ 16.30 น. ถึง 24.00 น. ใบขนสินค้าฉบับละ 200 บาท

(ค) เวลาตั้งแต่ 24.00 น. ถึง 08.00 น. ใบขนสินค้าฉบับละ 200 บาท

(5) ประจำการพิเศษ ณ ศุลกสถานสำหรับเรือประมงค้าปลาไม่เรียกเก็บค่าธรรมเนียม

 (6) ประจำการพิเศษ ณ ศุลกสถานตาม (1) ประจำการในเรือขาเข้าหรือขาออกตาม (2) และประจำการตาม (4) ในกรณีตรวจปล่อยรถยนต์ส่วนบุคคลซึ่งนำเข้ามาในหรือออกไปนอกราชอาณาจักรพร้อมกับตนเป็นการชั่วคราวเพื่อการท่องเที่ยว ไม่เรียกเก็บค่าธรรมเนียม

(7) ประจำการพิเศษ ณ ศุลกสถานตาม (1) ประจำในเรือขาเข้าหรือขาออกตาม (2) และประจำการตาม (4) ในกรณีตรวจปล่อยภาพถ่ายและหนังสือพิมพ์ที่นำเข้าหรือส่งออกทางอากาศยานไม่เรียกเก็บค่าธรรมเนียม

(8) ประจำการพิเศษ ณ ศุลกสถานตาม (1) ในกรณีตรวจปล่อยรถยนต์โดยสารบริการ (SHUTTLE BUS) บนสะพานมิตรภาพไทย- ลาว ซึ่งจัดขึ้นตามมติคณะกรรมาธิการร่วมกำหนดนโยบายบริหารและบำรุงรักษาสะพานมิตรภาพไทย-ลาว เพื่อวิ่งรับส่งผู้โดยสารระหว่างด่านพรมแดนหนองคายกับสาธารณรัฐประชาธิปไตยประชาชนลาวไม่เรียกเก็บค่าธรรมเนียม

(9) ประจำการ ณ ศุลกสถาน กรณีขอให้กระทำการอย่างหนึ่งอย่างใดนอกจากที่ระบุไว้ใน (2) ถึง (8)

 (ก) เวลาตั้งแต่ 08.30 น. ถึง 16.30 น. ของวันหยุดราชการ รายละ 200 บาท

 (ข) เวลาตั้งแต่ 16.30 น. ถึง 24.00 น. รายละ 200 บาท

 (ค) เวลาตั้งแต่ 24.00 น. ถึง 08.30 น. รายละ200 บาท

(10) ประจำการพิเศษ ณ ศุลกสถานตาม (1) ประจำการในเรือขาเข้าหรือขาออกตาม (2) ประจำการในเรือลำเลียง หรือเรือโป๊ะตาม (3) ประจำการตรวจปล่อยของหรือขนของที่ได้ตรวจปล่อยแล้วตาม (4) และ ประจำการ ณ ศุลกสถานตาม (9) ในเขตพื้นที่รับผิดชอบของด่านศุลกากรที่มีเขตแดนทางบกติดต่อกับต่างประเทศไม่เรียกเก็บค่าธรรมเนียม

หมายเหตุ

(1) การขออนุญาตทำการในวันหยุดราชการ ให้ยื่นคำขอต่อพนักงานศุลกากรภายในเวลาราชการในวันก่อนวันที่ประสงค์จะทำการหนึ่งวัน ส่วนการขออนุญาตทำการก่อนหรือหลังเวลาราชการ ให้ยื่นคำขอภายในเวลาราชการ

(2) ถ้ามิได้ดำเนินการตามใบอนุญาต ให้คืนค่าธรรมเนียมที่ได้ชำระแล้วกึ่งหนึ่ง

หมายเหตุ

ค่าธรรมเนียมคู่มือสำหรับประชาชน แผ่นละ 40 บาท

หมายเหตุ

\*\* ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว

**ช่องทางการให้บริการ**

|  |  |
| --- | --- |
|  **สถานที่ให้บริการ**(หมายเหตุ: (หากมีการขอรับบริการนอกเวลาราชการ หรือวันหยุดราชการให้ยื่นคำร้องขอทำการในเวลาราชการและชำระค่าธรรมเนียมตามระเบียบ (ถ้ามี))) ด่านศุลกากรภูเก็ต เลขที่ 454/1 ถนนภูเก็ต ต.ตลาดใหญ่ อ.เมือง จ.ภูเก็ต 83000 โทร 0-7621-1105/ติดต่อด้วยตนเอง ณ หน่วยงาน  | **ระยะเวลาเปิดให้บริการ** เปิดให้บริการวัน ทุกวัน (ไม่เว้นวันหยุดราชการ) ตั้งแต่เวลา 08:30 - 16:30 น. (มีพักเที่ยง)  |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 120 นาที

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**รับรายงานเรือเข้าและตรวจสอบเอกสาร(หมายเหตุ: -)  | 20 นาที | ด่านศุลกากรภูเก็ต |
| 2) | **การพิจารณา**เจ้าหน้าที่ศุลกากรพิจารณาดำเนินการ (หมายเหตุ: (เจ้าหน้าที่ศุลกากรพิจารณาดำเนินการ ))  | 90 นาที | ด่านศุลกากรภูเก็ต |
| 3) | **การพิจารณา**อนุญาตให้ผู้นำเข้านำเรือสำราญและกีฬาเข้าราชอาณาจักรได้(หมายเหตุ: -)  | 10 นาที | ด่านศุลกากรภูเก็ต |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัวประชาชน****ฉบับจริง** 0 ชุด**สำเนา** 1 ชุด**หมายเหตุ** (เอกสารลำดับที่ 1-3เลือกใช้อย่างใดอย่างหนึ่ง และรับรองความถูกต้องของสำเนาเอกสาร) | กรมการปกครอง |
| 2) | **หนังสือเดินทาง****ฉบับจริง** 0 ชุด**สำเนา** 1 ชุด**หมายเหตุ** (เอกสารลำดับที่ 1-3เลือกใช้อย่างใดอย่างหนึ่ง และรับรองความถูกต้องของสำเนาเอกสารกรณีเป็นชาวต่างชาติ หน่วยงานผู้ออกเอกสาร เป็นประเทศเจ้าของหนังสือเดินทาง) | กรมการกงสุล |
| 3) | **ใบอนุญาตควบคุมเรือ****ฉบับจริง** 0 ชุด**สำเนา** 1 ชุด**หมายเหตุ** (เอกสารลำดับที่ 1-3เลือกใช้อย่างใดอย่างหนึ่งและรับรองความถูกต้องของสำเนาเอกสาร) | - |
| 4) | **แบบรายงานเรือเข้า (ใบแนบ1)****ฉบับจริง** 1 ฉบับ**สำเนา** 0 ฉบับ**หมายเหตุ** - | กรมศุลกากร |
| 5) | **ใบขนสินค้าพิเศษ****ฉบับจริง** 1 ฉบับ**สำเนา** 1 ฉบับ**หมายเหตุ** - | กรมศุลกากร |
| 6) | **ใบปล่อยเรือท่าสุดท้าย****ฉบับจริง** 1 ฉบับ**สำเนา** 0 ฉบับ**หมายเหตุ** - | - |
| 7) | **ทะเบียนเรือ****ฉบับจริง** 1 ฉบับ**สำเนา** 1 ฉบับ**หมายเหตุ** (ประเทศที่จดทะเบียนเรือ) | - |
| 8) | **หนังสือมอบอำนาจจากเจ้าของเรือและสำเนาหนังสือเดินทาง****ฉบับจริง** 1 ฉบับ**สำเนา** 0 ฉบับ**หมายเหตุ** (กรณีที่เจ้าของเรือไม่ได้มารายงานเรือด้วยตนเอง) | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ค่าทำการล่วงเวลา**(หมายเหตุ: (กรณีต้องชำระค่าทำการล่วงเวลา อัตราค่าธรรมเนียม ดูได้ในกระบวนงาน "การขออนุญาตทำการล่วงเวลา"))  |  **ค่าธรรมเนียม** 0 บาท  |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ระฆังศุลกากร ด่านศุลกากรภูเก็ต โทร. 0-7621-1105(หมายเหตุ: -)  |
| 2) | โทรศัพท์สายด่วนศุลกากร 1332 (หมายเหตุ: (ในวันและเวลาราชการ))  |
| 3) | โทรสารหมายเลข 0 2671 5250(หมายเหตุ: -)  |
| 4) | ไปรษณีย์โดยทำเป็นหนังสือส่งมาที่ กลุ่มคุ้มครองและส่งเสริมจริยธรรม (หมายเหตุ: (กรมศุลกากร ถนนสุนทรโกษา แขวงคลองเตย เขตคลองเตย กรุงเทพมหานคร 10110))  |
| 5) | จดหมายอิเล็กทรอนิกส์ (e-Mail) ที่ ctc@customs.go.th(หมายเหตุ: -)  |
| 6) | สื่อสารมวลชน (หมายเหตุ: (กรณีที่หัวหน้ากลุ่มคุ้มครองจริยธรรมของกรมศุลกากรเห็นควรรับเป็นเรื่องร้องเรียน))  |
| 7) | ติดต่อด้วยตนเองในวันและเวลาราชการ ณ กลุ่มคุ้มครองและส่งเสริมจริยธรรม(หมายเหตุ: (กรมศุลกากร ถนนสุนทรโกษา แขวงคลองเตย เขตคลองเตย กรุงเทพมหานคร))  |
| 8) | ศูนย์บริการประชาชนในสังกัดกระทรวงการคลัง(หมายเหตุ: -)  |
| 9) | ศูนย์บริการศุลกากร (โทร. 1164) หรือหน่วยงานภาครัฐอื่น(หมายเหตุ: -)  |
| 10) | ศูนย์บริการประชาชน สำนักปลัดสำนักนายกรัฐมนตรี(หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300))  |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| *ไม่มีแบบฟอร์ม ตัวอย่าง และคู่มือการกรอก* |

**หมายเหตุ**

-

เอกสารฉบับนี้ดาวน์โหลดจากเว็บไซต์ศูนย์รวมข้อมูลการติดต่อราชการ

[www.info.go.th](http://www.info.go.th)

วันที่คู่มือมีผลบังคับใช้: 21/07/2558